דב כרמי

שמאל|ממוזער|250px|היכל התרבות, תל אביב
שמאל|ממוזער|250px|בניין מגורים ברחוב גורדון 9, תל אביב
שמאל|ממוזער|250px|רחוב דיזנגוף 10, מקום משרדו של כרמי, אפריל 2008
250px|ממוזער|בית מגורים משותף בכיכר צרפת
דב כרמי (1905 – 14 במאי 1962) היה אדריכל ישראלי, חתן פרס ישראל לאדריכלות לשנת ה'תשי"ז.

 ביוגרפיה 
כרמי נולד באודסה שבדרום-מערב רוסיה (כיום באוקראינה), ועלה לארץ ישראל עם הוריו בשנת 1921. הוא החל בלימודי אמנות בבצלאל ועסק רבות בציור אך משיכתו לתחום האדריכלות הביאה אותו ללמוד את המקצוע. הוא השלים את השכלתו בשנת 1930 באוניברסיטת גנט שבבלגיה.

נשא לאישה את חיה, בת חיים מקלב, בנו של מרדכי מקלב, איש העלייה הראשונה ומראשי אנשי הציבור בפתח תקווה.

עד שנת 1932 עבד בירושלים עם מאיר רובין, ולאחר מכן עבר לתל אביב ופעל בשותפות עם אליהו פיטלסון עד 1936 ועד 1940 עם צבי ברק. הוא עבד בשותפות עם מספר אדריכלים נוספים, בעיקר בתל אביב, ותכנן במהלך הקריירה המקצועית שלו יותר ממאתיים מבנים. בשנות השלושים והארבעים תכנן בעיקר בתי מגורים בתל אביב, אך גם כאלה ברמת גן ובירושלים. בהמשך תכנן מבני משרדים ומבני ציבור כשהבולטים שבהם היו היכל התרבות (בשיתוף האדריכל זאב רכטר) ובית הוועד הפועל של ההסתדרות.

סגנונו העיקרי של כרמי היה מודרניסטי, והוא השפיע רבות על דור של אדריכלים ישראלים. התמחותו הייתה ביצירת פרופורציות הרמוניות, מתוחכמות ועדינות ששילבו בין צורת הבניין ובין פרטיו (פתחי חלונות, מרפסות, כניסות).

כרמי זכה בפרס ישראל לאדריכלות בשנת 1957, והיה הראשון שקיבל את הפרס בתחום זה. מאוחר יותר קיבלו את הפרס גם שני ילדיו, האדריכלים רם כרמי (ה'תשס"ב) ועדה כרמי-מלמד (ה'תשס"ז). נכדתו, יעל מלמד, בתה של עדה כרמי-מלמד, היא מפיקה ישראלית-אמריקאית, זוכת פרס אוסקר לסרט התיעודי הקצר הטוב ביותר לשנת 2012.

נפטר מהתקף לב ונקבר בבית הקברות קריית שאול.

בשנת 2010 נערכה בביתן הלנה רובינשטיין לאמנות בת זמננו תערוכה רטרוספקטיבית לכרמי. ב-2018 פרסמה בתו, עדה כרמי-מלמד את הספר "אבא שלי, דב כרמי" המציג עבודות נבחרות שיצר בלוויית טקסטים קצרים ואישיים.

על שמו נקרא רחוב בתל אביב.

מבנים בולטים בתכנונו 
בית מקס ליבלינג, רחוב אידלסון 29, 1936
בית הספר הארמני, רחוב יפת 44, יפו, 1937
בית הוועד הפועל של הסתדרות העובדים הכללית, תל אביב (בשיתוף חבר אדריכלים), 1956, על תכנון זה זכה בפרס רוקח
בית הדר-דפנה (רחוב שאול המלך), תל אביב (בשיתוף רם כרמי)
היכל התרבות, תל אביב (בשיתוף זאב רכטר ויעקב רכטר), 1953
בניין המינהלה ואודיטוריום וייז, האוניברסיטה העברית קמפוס גבעת רם, ירושלים (בשיתוף צבי מלצר ורם כרמי), 1957
ביתן הלנה רובינשטיין לאמנות בת זמננו, תל אביב (בשיתוף זאב רכטר ויעקב רכטר), 1955
בית ישראל בר-שירה (בניין מגורים בשדרות בן-גוריון 33), תל אביב (בשיתוף צבי מלצר ורם כרמי), 1959
בית ספר אורט סינגלובסקי (שכונת יד אליהו), תל אביב, 1958
בניין הפרלמנט בפריטאון, סיירה לאון (בשיתוף צבי מלצר ורם כרמי), 1956
בית הסופר (רחוב קפלן 6), תל אביב, 1957
בית קליר (בתי מגורים פרטיים), סביון ורמת גן (בשיתוף צבי מלצר, יצחק דנציגר ורם כרמי), 1958
בית אל על (רחוב בן-יהודה), תל אביב, 1958
משכן הכנסת, ירושלים (בשיתוף יוסף קלרוויין, שמעון פובזנר ורם כרמי), 1959
בניין מגורים (רחוב זלוציסטי), תל אביב (בשיתוף צבי מלצר ורם כרמי), 1959
בלוק מגורים, שיכון לדוגמה, באר שבע (בשיתוף צבי מלצר ורם כרמי), 1959
מכון התקנים הישראלי, תל אביב (בשיתוף צבי מלצר ורם כרמי), שנות ה-60
בית בת שבע רוטשילד (נהרס), תל אביב (בשיתוף צבי מלצר, רם כרמי ויצחק דנציגר), 1962

 ראו גם 
 ערכים על מבנים ואתרים שתכנן דב כרמי

 לקריאה נוספת 
 ניצה מצגר-סמוק, בתים מן החול, תל אביב: משרד הביטחון – ההוצאה לאור, 1994.  
 עדה כרמי-מלמד, אבא שלי, דב כרמי, הוצאת ידיעות ספרים והוצאת בבל, 2018. 

 קישורים חיצוניים 






 עדה כרמי-מלמד, וילה זקס: חצר ים תיכונית בווריאציה מודרנית, באתר Xnet, 5 בדצמבר 2011
 מיכאל יעקובסון, סיבוב בבית הסופר בתכנון אדריכל דב כרמי, באתר 'חלון אחורי', 9 ביולי 2016
 מיכאל יעקובסון, סיבוב בבניין מגורים בכיכר צרפת בירושלים בתכנון דב ורם כרמי וצבי מלצר, באתר 'חלון אחורי', 16 ביולי 2016


 מיכאל יעקובסון, סיבוב ברחוב אדם הכהן 10 בתכנון דב כרמי, באתר 'חלון אחורי', 15 ביוני 2019

 מנחה לדב כרמי, פורסם על פי כתב יד מאת מיכאל קון באתר 'חלון אחורי', 6 באפריל 2019
 מיכאל יעקובסון, סיבוב ברחוב רופין 51 בתכנון דב כרמי, באתר 'חלון אחורי', 8 בינואר 2020

 הערות שוליים 

קטגוריה:אדריכלים ישראלים
קטגוריה:זוכי פרס ישראל לאדריכלות
קטגוריה:אנשי העלייה השלישית
קטגוריה:ישראלים ילידי האימפריה הרוסית
קטגוריה:בוגרי אוניברסיטת גנט
קטגוריה:זוכי פרס רוקח
קטגוריה:תל אביב-יפו: אישים
קטגוריה:העיר הלבנה: אישים
קטגוריה:משפחת מקלב
קטגוריה:אדריכלים ביישוב
קטגוריה:אישים הקבורים בבית הקברות קריית שאול
קטגוריה:זוכי פרס ישראל לשנת 1957
קטגוריה:ישראלים שנולדו ב-1905
קטגוריה:ישראלים שנפטרו ב-1962